Chatemamhomho (mobocracy) izwi iri riri kushandiswa pachinyorwa chino kureva mutowo wematongero unotevedza zvinodiwa nemhomho iri panzvimbo. Izwi rokuti mobocracy rakaumbwa nezvikamu zviviri zvinoti: mob kureva mhomho, uye kratia kureva rule or strength. Saka kuShona chivakashure chokuti chatema- chiri kureva nzira yehutongi inopa simba kuboka rakarehwa - sokuti Chatemamwari huri hutongi hunotevedza mitemo yaMwari. Tarisai zviri pasi pandima iri zasi yemitauro yeBantu kuti pane dudziro yemazwi okuti tema. Zvakakosha kuonesana kuti mashoko ari pano haako kuChiShona chemazuva ose, asi kuedza kuturikira mazwi anotaurwa kuEnglish. Mutemo (laws, rules) kureva murao unoshandiswa pakutonga nyika, boka revanhu, pabasa, kana nzvimbo. Chatemanyanzvi (theoocracy) hutongi hunotevedza mutemo wanyanzvi. Chatemabanze (democracy) hutongi hunotevedza mutemo webanze kana vanhu vari mubanze. Chatemamwari (aristocracy) huri hutongi hunotevedza mutemo waMwari. Chatemagombwe (aristocracy) hutongi hunotevedza mutemo wemakombwe. Chatemavabinyi (kleptocracy) hutongi hunotevedza mutemo wevabinyi kana mbavha. Chatemanjonda (plutocracy) hutongi hwevapfumi. Mutemo wepano pamusha hakuna munhu anotenderwa kuputa mbanje. Mutemo wakatemwa naMwari unoti: usabe, usauraya; usachiva; usanamata zvifananidzo; usapombe zvichingodaro. VaNyungwe vanoti mtemo (n. law) kureva mutemo.